**Árusítóhely bérleti szerződés**

Amely létrejött egyfelől a Kincstári Szervezet (ÁH azonosító: 385750, adószám: 15385750-2-11, székhely: 2510 Dorog, Bécsi út 79-81.), mint **Üzemeltető** (továbbiakban: Üzemeltető), képviseletében Hanszkó Éva, intézményvezető

másfelől ……………………………………………………………………………...(név)

székhely:

adószám: ……………………………..…,

**mint Árusító**, (továbbiakban: Árusító, együttesen: Felek) között az alulírott helyen és napon az alábbiak szerint.

1. **Jelen szerződés előzménye**

Felek rögzítik, hogy Dorog Város Önkormányzat Képviselő-testületének 18/2023.(X.27.) számú önkormányzati rendeletében, döntött a Piac területén elárusításra szolgáló asztalok bérbeadásáról. A Dorogi Piac működéséről és üzemeltetéséről szóló rendelet hatálya kiterjed a 2510 Dorog, Mária utca 25-29., 247 helyrajziszámú ingatlanon található piacra (továbbiakban: Piac), amely üzemeltetője a Kincstári Szervezet. Felek rögzítik, hogy a bérleti szerződés a Dorogi Önkormányzat tulajdonában és a Kincstári Szervezet üzemeltetésében lévő Piac területén lévő árusítóhely (asztal) m2 terület helyfoglalására jött létre, amely a fentnevezett rendeletben meghatározott bérleti díj megfizetésére irányul.

1. **Felek megállapodása a bérletre**
2. Felek megállapodnak, hogy a hatályos önkormányzati rendelet szerint eljárva Üzemeltető bérbe adja, az Árusító pedig bérbe veszi a Piac területén található elárusításra szolgáló asztalok sorszáma szerint kiosztott asztalt (asztalokat), melyet/melyeket biztosít az Árusító számára az e szerződésben meghatározott időszakra, bérleti díj megfizetése ellenében.
3. **A bérlet időtartama**

1. Felek a jelen Szerződést

a.) 1 napra b.) 1 hónapra

***c.) ……………..…*** -tól ***……………..*** -ig terjedő határozott időtartamra kötik.

Felek a fenti időtartamú bérleti együttműködést a következőnapokra tartják fent:

a.) *szerda* *b.) péntek*

c.) …………………………………….tól …………………………………ig

Az Árusító vállalja, hogy az asztal vagy terület bérleti jogáról harmadik személy javára nem mond le.

1. **Bérleti díj és fizetési szabályok**

1. Felek megállapodnak abban, hogy az Árusító által bérelt terület ***………* m2** (asztal/asztalok és környéke).

Az értékesítésre kijelölt asztal(ok) kiosztási száma szerint: ***…..….***

Minden megkezdett m2 területet egész m2-nek számított.

2. A bérleti díj összege a III./1. pont szerinti időszakra: ***bruttó ………….. Ft***, azaz *bruttó …………….…….* forint.

Bérleti díj fizetésének üteme:

*a.) naponta* b.) havonta c.) adott időszakra

3. Üzemeltető a mindenkori hatályos képviselő-testületi döntés által elfogadott díjszabás alapján határozza meg a fizetendő m2-re vonatkozó bérleti díj összegét.

4. Árusító a számla összegét köteles a bérleti szerződés megkötése után, a számla kiállítását követően 8 napon belül megfizetni Üzemeltető részére készpénzben, vagy átutalással kiegyenlíteni. Árusító a fizetési kötelezettségét Üzemeltető OTP Bank Nyrt.-nél vezetett, 11740074-15385750 számú számlaszámra történő utalással teljesíthet, Árusító nevével és a számlaszám feltüntetésével.

5. Üzemeltető fenntartja a jogot, hogy késedelmes, vagy nemfizetés esetén az asztal bérleti/használati jogát Árusítótól megvonja.

1. **Üzemeltető jogai és kötelezettségei**
2. Üzemeltető jogosult felügyelni az asztalfoglalás menetrendjét, azok elhelyezkedését és elrendezését.
3. Üzemeltető biztosítja az Árusító számára a parkolóhelyet az árurakodás/ áruszállítás idejére.
4. Üzemeltető a - bérleti díjjal és a költségekkel fedezett - bérleti időtartamra köteles az ***……………….*** sorszámú asztalt/asztalokat, vagy ……..…..m2 igényelt árusító területet a jelen szerződésben foglaltak szerint az Árusító rendelkezésére bocsájtani.
5. Üzemeltető a Piac Házirendben foglaltak szerinti feladatok ellátására hivatott, miszerint a Piac területének karbantartása, takarítása, fertőtlenítése, rágcsáló- és rovarirtás az előírásoknak megfelelően rendszeresen elvégzésre kerül. Üzemeltetőnek biztosítani kell az Árusító részére az áruszállítás idejére parkolóhelyet, illetve az áruszállítás helyére való bejutást, akár nyitvatartási időn kívül is.
6. **Árusító jogai és kötelezettségei**
7. A jelen Szerződés alapján Árusító jogosult, egyben köteles a bérleménynek (asztal asztalok) a jelen Szerződés szerinti használatára, bérleti díj fizetése és a Szerződésben foglalt egyéb kötelezettségei teljesítése fejében.
8. Az Üzemeltető tulajdonát képező elárusító asztalokra, területekre az árusok a meghatározott szerződéssel és a bérleti díjak megfizetésével elő-használati jogot szereznek. Ezek alapján az Üzemeltető a szerződésben foglalt napokon reggel 7 óráig az asztalt az Árusító részére fenntartja. Ennek elmulasztása esetén, azaz amennyiben Árusító nem foglalja el időben árusító helyét, az Üzemeltető az asztalt más igénylőnek kiadhatja.
9. Árusító a bérleményt mindenkor rendeltetésszerűen, gondosan, harmadik személy(ek) vagy az Üzemeltető jogait és jogos érdekeit nem sértve, a jelen Szerződésnek megfelelő módon jogosult és köteles használni azzal, hogy Árusító felelős minden olyan kárért, amely a rendeltetésellenes vagy szerződésszegő használat következménye.
10. Árusító vállalja, hogy a mindenkori számviteli vagy SZJA előírásoknak megfelelően értékesíti termékeit, hitelesített mérleg, illetve pénztárgép vagy nyugta használata kötelező.
11. Árusító feladata magas színvonalú, a vásárlók felé igényes szolgáltatást, minőségi kiszolgálást biztosítani.
12. Árusító tudomásul veszi, hogy az általa árusított termékek tisztaságát, minőségét és rendezettségét, valamint az árak egyértelmű feltüntetését a piacfelügyelő ellenőrizheti és figyelmeztetést adhat annak helyreigazítására.
13. Felek megállapodnak továbbá, hogy az Árusító a bérleményen (asztal(ok) kizárólag az Üzemeltető által meghatározott egységes arculatba illeszkedő, egységes és rendezett küllemhez igazodóan köteles termékeit elrendezni, árait jól látható és értelmezhető módon feltünteti.
14. Felek megegyeznek a  [Ptk.](http://net.jogtar.hu/jr/gen/hjegy_doc.cgi?docid=A1300005.TV) alapján, hogy különösen figyelve egymás jóhírnevét nem sértik, abban kart nem tesznek, különösen más személyre vonatkozó és e személyre sértő, valótlan tényt nem állítanak, nem híresztelnek, vagy valós tényt hamis színben nem tüntetnek fel. Ennek megsértése a másik fél részéről azonnali felmondási indokot jelent.
15. Árusító köteles az Dorog Város Önkormányzat Képviselő-testülete által elfogadott, a Dorogi Piac működéséről és üzemeltetéséről szóló 18/2023. (X.27.) számú önkormányzati rendeletében, valamint a Piac Házirend mellékében foglalt rendelkezéseinek megfelelően eljárni.
16. Felek kifejezetten rögzítik, hogy az asztalok fentiektől eltérő használatát és hasznosítását lényeges szerződésszegésnek tekintik.
17. Üzemeltető kifejezetten kéri az Árusítót, hogy a szelektív hulladékgyűjtésre gondosan odafigyelve kezelje a keletkező hulladékot. Üzemeltető gondoskodik a kommuniális-, papír-, műanyaghulladék elszállításáról. Árusító a bérelt területen és annak közvetlen környékén minden szemetet és hulladékot köteles folyamatosan összetakarítani, és a kijelölt tárolóba helyezni a Piacfelügyelő közreműködésével. A tevékenység során keletkező veszélyeshulladék elszállításáról az Árusító köteles gondoskodni.
18. Felek rögzítik, hogy a Piac teljes területén raktározás és áruszállítás céljára kizárólag az Üzemeltető által kijelölt terület használható.
19. **A szerződés megszűnése**
20. A jelen bérleti szerződés megszűnik:
    1. ha a Szerződő felek a jelen szerződést közös megegyezéssel megszüntetik,
    2. a jelen szerződésben meghatározott határozott időtartam lejártával,
    3. rendkívüli felmondással,
    4. törvényben meghatározott más esetekben,
    5. az Árusító bármely fizetési kötelezettségének határidőben nem tesz eleget.

**VIII. Vegyes rendelkezések**

1. Felek megállapodnak, hogy jelen szerződéssel kapcsolatban mindennemű nyilatkozat, illetve módosítás kizárólag írásban érvényes, szóbeli megállapodásra sikerrel egyik Fél sem hivatkozhat. Felek megállapodnak továbbá, hogy jelen szerződésben foglalt nyilatkozatok módosítására illetve visszavonására kizárólag közös megegyezéssel jogosultak.

Felek a jelen szerződést megismerték és mint akaratukkal mindenben megegyezőt írták alá.

**Dorog, …………………….**

**Kincstári Szervezet**

**Üzemeltető Árusító**

*képviseletében: Hanszkó Éva*

*intézményvezető*